Gloria Buzău - Unirea Slobozia, ora 19:00, LIVE TEXT. Azi putem afla a doua echipă promovată direct în Superligă!
Astăzi putem afla a doua echipă promovată direct în Superliga României.
După ce Unirea Slobozia a defilat în play-off, profitând și de faptul că CSC Șelimbăr și Corvinul Hunedoara nu au drept de promovare, cu o etapă înainte de finalul sezonului putem afla și a doua echipă care va juca în Superliga României în sezonul următor.
Gloria Buzău - Unirea Slobozia, ora 19:00, LIVE TEXT
Gloria Buzău va întâlni Unirea Slobozia pe teren propriu, de la ora 19:00, și poate promova direct în Superliga României cu un rezultat de egalitate.
Dacă va reuși să scoată un punct din duelul cu echipa lui Adrian Mihalcea, atunci diferența dintre Gloria și Csikszereda Miercurea Ciuc, următoarea clasată, va fi de șase puncte.
Chiar dacă încă ar exista posibilitatea ca Gloria Buzău și Csikszereda să termine sezonul la egalitate de puncte, având în vedere că cele două se vor întâlni în ultima etapă din Liga 2, principalul criteriu de departajare în play-off-ul din Liga 2 este numărul de puncte obținute la finalul sezonului regulat, unde Buzăul este în avantaj.
Ultima clasată din play-off este CS Mioveni, cu 39 de puncte, care este ieșită din calculele pentru promovarea directă, cu două etape înainte de final, și se gândește deja la barajul pentru promovarea în Superligă.
Urmăriți SPORT.RO și pe Google News